شەفەق نیوز/ وەگورەی سەرچەوەیگ نزیک لە هونەرمەن کورد، ئەواره‌ کەرکوکی، ئمڕوو شەممە، تووش کۆڕۆنا هاتگە.سەرچەوەگە ئەرا ئاژانس شەفەق نیوز وت: ئەکتەرە کوردەگە ک ناسریاگە وە ئەواره‌ کەرکوکی چیە تاقێگەی پزشکی لە شار سلێمانی، وئەنجامەگەی دەرکەفت ک هەڵگر ڤایڕۆسەگەس.سەرچەوەگە هەمیش وت: کەرکوکی کەرەنتین خوەی کرد.هونەرمەن ئاواره‌ کەرکوکی تەمەنی ٥٤ ساڵە، ئەرا نزیکەی سی ساڵە کار هونەری کەێد لە هەرێم کوردستان، و لە بڕیگ شانۆ بەشدار بوی لە ئەوانەگ پەیوەندی وە ئۆپراسیۆنەیل رژیم وەرین دژوە کورد داشتگه‌، جوور ئەنفال.ئاماژەیە ک هونەرمەنەگە خوەی یەکەمین ژن کوردیگە ک گەوراترین ئاڵای کوردستان دویران لە پارێزگای کەرکوک وەگەرد هەڵمەت ریفڕاندۆم سەروەخوەیی ک هەرێم کوردستان لە ٢٥ ئەیلول ٢٠١٧ ئەنجامی دا.
